Սույն գործով մեղադրյալ, ակտիվիստ Տիգրան Առաքելյանը, որը ի սկզբանե չի ընդունել իրեն առաջադրված մեղադրանքը, երեկ մեր զրույցում ասաց, որ նախաքննության ընթացքը շատ նորմալ է գնահատում. «Քրեական գործ է եղել, ինչ-որ ձեւ պետք է հանգուցալուծվեր, մարդիկ ուղարկել են դատարան: Ես կարող եմ ասել, որ ես որեւէ մեկին երբեք չեմ շորթել ու «ՀԺ»-ին տված նախորդ իմ հարցազրույցը ուժի մեջ է, որեւէ այլ բան չի փոխվել այս ընթացքում: Դատարանի դահլիճում կլինի որեւէ բան, որը մեկնաբանման կարիք կունենա, կմեկնաբանեմ...Այս դեպքով կասկածների հիման վրա է ինչ-որ բան արվել, բայց ես ասում եմ, որ որեւէ բան, որեւէ մեկն ինձ չի կարող ապացուցել, որ ես որեւէ մեկի հանդեպ շորթում եմ կատարել, որովհետեւ այդպիսի բան չի եղել երբեք, նման ապացույց գոյություն չունի»,- մեր զրույցում եզրափակեց ակտիվիստը: